wannaphong/clean_thaiwikipedia huggingface dataset:
# กรมทหารราบที่ 3 (สหรัฐ)
กรมทหารราบที่ 3 เป็นกรมทหารแห่งกองทัพบกสหรัฐ ปัจจุบันมีกำลังพลสังกัดในกรม 3 กองพัน มีชื่อเรียกเล่นโดยง่ายว่า The Old Guard และ Escort to the President. คำขวัญประจำกรมคือ Noli Me Tangere (มาจากภาษาละติน มีความหมายว่า "อย่าหน่วงเหนี่ยวเราไว้") เป็นกำลังทหารหลักของเขตทหารบกสหรัฐแห่งวอชิงตัน (MDW)

เป็นกรมทหารที่เก่าแก่ที่สุดที่ยังมีการประจำการอยู่กับกองทัพประจำการสหรัฐ, ถูกสถาปนาครั้งแรกในนาม กรมทหารอเมริกันที่ 1 ในปี พ.ศ. 2327U.S. Army. (1999.) "Organizational History" . United States Army Center of Military History, website publication, page 29. Retrieved on 4 October 2007. An American Revolutionary War unit in the 3rd US Infantry lineage was Captain John Doughty's Company of the 2nd Continental Artillery Regiment which had been attached to the 1st American Regiment (1783-1784) and then was part of the First American Regiment of 1784–1791.  กรมทหารราบที่ 3 ได้ถูกเลือกให้เป็นหน่วยทหารเกียรติยศแห่งกองทัพบกสหรัฐตั้งแต่ พ.ศ. 2491

ภารกิจ
 
โครงสร้างกำลังพล

ประวัติการปฏิบัติการ

มีเดล ออฟ ฮอนเนอร์

สมาชิกกำลังพลที่มีชื่อเสียง

ลำดับการก่อตั้ง

เกียรติยศ

ในวัฒนธรรมร่วมสมัย
# ฟุตบอลทีมชาติเวเนซุเอลา
ฟุตบอลทีมชาติเวเนซุเอลา  เป็นทีมฟุตบอลตัวแทนของประเทศเวเนซุเอลา อยู่ภายใต้การควบคุมของสหพันธ์ฟุตบอลเวเนซุเอลา  ซึ่งเป็นหน่วยงานที่ดูแลฟุตบอลในประเทศเวเนซุเอลา พวกเขามีฉายาว่า ลาบิโนตินโต ("ไวน์แดง") เนื่องจากพวกเขาใช้ชุดแข่งขันสีเบอร์กันดี พวกเขามักใช้สนามเหย้า 3 แห่งหมุนเวียนกันไป ได้แก่ โปลิเดปอร์ติโบกาชาไมที่ปูเอร์โตออร์ดัซ, สนามกีฬาโฮเซ อันโตนิโอ อันโซอาเตกิ ที่ปูเอร์โตลากรุซ และสนามกีฬาปูเอโบลนูเอโบที่ซานกริสโตบัล นอกจากนี้ พวกเขายังใช้สนามแห่งอื่น ๆ ในประเทศในการแข่งขันนัดกระชับมิตร

เวเนซุเอลามีความแตกต่างจากชาติอื่นในอเมริกาใต้และแถบแคริบเบียนตรงที่เบสบอลเป็นกีฬาที่ได้รับความนิยมมาก ทำให้ฟุตบอลทีมชาติขาดความสำเร็จในการแข่งขันระดับทวีป เวเนซุเอลาเป็นเพียงชาติเดียวจากคอนเมบอลที่ไม่เคยผ่านเข้าไปเล่นในฟุตบอลโลกรอบสุดท้ายเลย อย่างไรก็ตาม ใน ค.ศ. 2011 เวเนซุเอลาทำผลงานที่ดีที่สุดในการแข่งขันโกปาอาเมริกาด้วยการจบที่อันดับที่ 4 ทำให้มีการพัฒนานักฟุตบอลและสนับสนุนทีมชาติมากขึ้น ณ เดือนธันวาคม ค.ศ. 2019 เวเนซุเอลาเป็นชาติที่มีอันดับโลกฟีฟ่าดีที่สุดที่ไม่เคยเล่นฟุตบอลโลกรอบสุดท้าย โดยในตอนนั้น พวกเขาอยู่อันดับที่ 25
# สภานิติบัญญัติตองงา
ฟาเล อาเลอา หรือ สภานิติบัญญัติตองงา  มีสมาชิกทั้งหมด 25 คน โดยที่สมาชิก 17 คนมาจากการเลือกตั้งโดยประชาชนตามแต่ละเขตเลือกตั้ง ส่วนอีก 8 คนเป็นผู้แทนขุนนางสืบตระกูลของตองงา ประธานสภาเป็นผู้ควบคุมการประชุม ซึ่งได้รับการเลือกจากเสียงส่วนใหญ่ของสมาชิกสภา และแต่งตั้งให้ดำรงตำแหน่งตามรัฐธรรมนูญโดยพระมหากษัตริย์ 

การจัดตั้งสภานิติบัญญัติที่ประกอบด้วยขุนนางและสามัญชนได้รับการจัดตั้งในปี 1862 โดยสมเด็จพระเจ้าจอร์จ ตูโปอูที่ 1 โดยมีการประชุมทุก ๆ 4 ปี และดำเนินการต่อไปตามความในรัฐธรรมนูญฉบับปี 1875

เดิมทีสภานิติบัญญัติมีสมาชิกประกอบด้วยผู้ครองตำแหน่งขุนนางทั้งหมด, ผู้แทนประชาชนในจำนวนที่เท่ากัน, ผู้ว่าการฮาอะไปและวาวาอู, และสมาชิกในคณะรัญมนตรีอย่างน้อย 4 คน ที่ได้รับเลือกจากพระมหากษัตริย์ การที่จำนวนขุนนางเพิ่มขึ้นจาก 20 เป็น 30 ทำให้สภามีจำนวนสมาชิกมากถึง 70 คนCampbell (2005), p. 93. การแก้ไขรัฐธรรมนูญในปี 1914 ทำให้เกิดการลดขนาดและที่นั่งในสภาลง หลักการที่กำหนดให้มีผู้แทนขุนนางและสามัญชนเท่ากันยังคงอยู่

ในเดือนเมษายน 2010 สภานิติบัญญัติตราข้อกฎหมายด้านการปฏิรูปการเมืองขึ้น โดยเพิ่มสมาชิกที่เป็นผู้แทนประชาชนจากเก้าเป็นสิบเจ็ดที่นั่ง โดยโตงาตาปูมี 10 ที่นั่ง วาวาอูมี 3 ที่นั่ง ฮาอะไปมี 2 ที่นั่ง ส่วนเออัวและโอโงนีอูอามีอย่างละ 1 ที่นั่ง การปฏิรูปในปี 2010 ยังส่งผลให้นายกรัฐมนตรีได้รับการเลือกจากสภาเป็นครั้งแรก ซึ่งต่างจากเดิมที่พระมหากษัตริย์สามารถแต่งตั้งนายกรัฐมนตรีได้ตามพระราชอัธยาศัย 

อาคารสภาอายุกว่าร้อยปีถล่มลงจากอิทธิพลของไซโคลนกีตา ซึ่งเป็นพายุหมุนเขตร้อนระดับ 4 ที่เข้ามาในวันที่ 12 และ 13 กุมภาพันธ์ 2018
# นากาซารี
นากาซารี Isi dan kelengkapan rumah tangga tradisional menurut tujuan, fungsi dan kegunaannya daerah Maluku, J. E. Sitanala, Hilderia Sitanggang, Proyek Inventarisasi dan Dokumentasi Kebudayaan Daerah (Indonesia) เป็นขนมชวาแบบดั้งเดิมอย่างหนึ่ง ทำมาจากแป้งข้าวเจ้า กะทิ และน้ำตาล สอดไส้ด้วยกล้วยฝานหนึ่งชิ้น แล้วนำไปนึ่งSajian keraian, perancangan, penyediaan & resipi By Noraini Sidek

ศัพทมูลวิทยา
นากา ในภาษาชวาแปลว่า "งูใหญ่; นาค" ซึ่งสื่อถึงงูเขียวที่นำความอุดมสมบูรณ์ลงมายังโลกตามตำนานชวาเก่า คำนี้มีที่มาจากภาษาสันสกฤตhttps://historia.id/kuno/articles/kisah-naga-di-jawa-DrLRw/page/4 ส่วน ซารี หมายถึง "สวยงาม; อุดมสมบูรณ์; อดทน" หรือ "เมล็ดพันธุ์; ดอกไม้"

นากาซารี จึงแปลตรงตัวได้ว่า "เมล็ดพันธุ์ของนาค" หรือ "นาคที่สวยงาม" เนื่องจากนาคชวามักได้รับการพรรณนาว่าเป็นงูสีเขียว อาหารชนิดนี้จึงมีสีเขียวตามไปด้วย นอกจากนี้ คำว่า นากาซารี ยังหมายถึงต้นไม้ชนิดหนึ่งและลวดลายผ้าบาติกชนิดหนึ่ง

ดูเพิ่ม
 รายชื่ออาหารนึ่ง
 อาหารชวา
 อาหารอินโดนีเซีย
# อัฟเตอร์เดอะซอฟต์แวร์วอร์ส
อัฟเตอร์เดอะซอฟต์แวร์วอร์ส  เป็นหนังสือเกี่ยวกับซอฟต์แวร์เสรีกับความสำคัญต่ออุตสาหกรรมคอมพิวเตอร์โดยคีธ เคอร์ติส โดยเฉพาะผลกระทบต่อไมโครซอฟท์และรูปแบบการพัฒนาซอฟต์แวร์จำกัดสิทธิ์

หนังสือนี้กล่าวถึงพลังของการทำงานร่วมกันและความเป็นไปได้ในการเข้าถึงพื้นฐานเหตุผลเดียวด้วยการแสดงตัวอย่างการทำงานร่วมกันในซอฟต์แวร์โอเพนซอร์ซที่ประสบความสำเร็จ เช่นลินุกซ์และวิกิพีเดีย

คีธ เคอร์ติส  เคยเข้าศึกษาในมหาวิทยาลัยมิชิแกน แต่พักการเรียนเพื่อไปทำงานเป็นโปรแกรมเมอร์ของไมโครซอฟท์หลังพบกับบิล เกตส์ใน ค.ศ. 1993 เขาทำงานที่นั่นเป็นเวลา 11 ปีแล้วลาออกเพราะรู้สึกเบื่อ

ต่อมาเขาเขียนและตีพิมพ์ อัฟเตอร์เดอะซอฟต์แวร์วอร์ส ด้วยตัวเองเพื่ออธิบายถึงความสามารถของซอฟต์แวร์แบบเสรีและโอเพนซอร์สและทำไมเขาเชื่อว่าลินุกซ์มีความเหนือกว่าระบบปฏิบัติการทุกประเภท
# ฟิกตอร์ โดนต์
ฟิกตอร์ โยเซฟ เอาคึสต์ โดนต์ (20 พฤศจิกายน ค.ศ. 1841 – 30 พฤษภาคม ค.ศ. 1901) เป็นทนายความชาวเบลเยียมและนักนิติศาสตร์ประจำมหาวิทยาลัยเกนต์ เขาได้คิดค้นขั้นตอนวิธีโดนต์ซึ่งเขากล่าวถึงเป็นครั้งแรกใน ค.ศ. 1878 เพื่อจัดสรรที่นั่งแก่ผู้สมัครในการเลือกตั้งระบบสัดส่วนแบบบัญชีรายชื่อ

โดนต์เป็นผู้สนับสนุนที่มีอิทธิพลคนหนึ่งของการมีผู้แทนตามสัดส่วนในประเทศเบลเยียม เขาตีพิมพ์บทความหลายบทความว่าด้วยการเลือกตั้งระบบสัดส่วนและเป็นสมาชิกผู้ก่อตั้งสมาคมปฏิรูปเบลเยียมเพื่อการยอมรับการมีผู้แทนตามสัดส่วน  ใน ค.ศ. 1881 ตั้งแต่ ค.ศ. 1885 เขาดำรงตำแหน่งเป็นศาสตราจารย์สาขากฎหมายแพ่งและกฎหมายการคลังประจำมหาวิทยาลัยเกนต์ และใน ค.ศ. 1896 เขาได้รับเครื่องราชอิสริยาภรณ์เลออปอลชั้นเจ้าพนักงาน

 สิ่งพิมพ์ 
 Question électorale. La représentation proportionnelle des partis. Bruxelles, 1878.
 Système pratique et raisonné de représentation proportionnelle. Bruxelles, 1882.
 Formule du minimum dans la représentation proportionnelle. In Représentation proportionnelle -- Revue mensuelle 2, pages 117–130, 1883
 Exposé du système pratique de représentation proportionnelle adopté par le Comité de l’Associaton Réformiste Belge. Gand, 1885.
# โตมาช โซว์แช็ก
โตมาช โซว์แช็ก (เกิดวันที่ 27 มกราคม ค.ศ. 1995) เป็นนักฟุตบอลชาวเช็กที่เล่นในตำแหน่งกองกลางตัวรับให้กับเวสต์แฮมยูไนเต็ดในพรีเมียร์ลีกและทีมชาติเช็กเกีย

 ทีมชาติ 
โซว์แช็กเคยลงเล่นให้กับทีมชาติเช็กชุดเยาวชนหลายรุ่นอายุ ก่อนที่จะได้ลงเล่นให้กับทีมชาติชุดใหญ่ครั้งแรกเมื่อวันที่ 15 พฤศจิกายน ค.ศ. 2016 ในนัดกระชับมิตรที่พบกับเดนมาร์ก ต่อมาเขาได้ลงเล่นในเกมอย่างเป็นทางการครั้งแรกเมื่อวันที่ 10 มิถุนายน ค.ศ. 2017 ในนัดที่เสมอกับนอร์เวย์ 1–1 ในฟุตบอลโลก 2018 รอบคัดเลือก โซว์แช็กได้ลงเล่นครบทั้ง 3 นัดให้กับทีมชาติเช็กเกียรุ่นอายุไม่เกิน 21 ปีในการแข่งขันฟุตบอลชิงแชมป์แห่งชาติยุโรป 2017

วันที่ 24 มีนาคม ค.ศ. 2021 โซว์แช็กทำแฮตทริกช่วยให้ทีมเอาชนะเอสโตเนีย 6–2 ในฟุตบอลโลก 2022 รอบคัดเลือก

 เกียรติประวัติ 
 สโมสร 
สลาวิยาปราฮา
 เช็กเฟิสต์ลีก: 2016–17, 2018–19
 เช็กคัพ: 2017–18, 2018–19

 รางวัลส่วนตัว 
 นักฟุตบอลเช็กยอดเยี่ยมแห่งปี: 2019, 2020
 บอลทองคำเช็กเกีย: 2020

 ทีมชาติ 
เช็กเกีย
 เหรียญทองแดง ไชนาคัพ: 2018
# เจ้าหญิงนาเด็จดา เปตรอฟนาแห่งรัสเซีย
เจ้าหญิงนาเด็จดา เปตรอฟนาแห่งรัสเซีย  ประสูติเมื่อวันที่ 15 มีนาคม ค.ศ. 1898 ณ จักรวรรดิรัสเซีย เป็นพระธิดาพระองค์ที่ 3 และ 2 ใน แกรนด์ดยุกปีเตอร์ นิไคโลวิชแห่งรัสเซีย และ เจ้าหญิงมิลิตซาแห่งมอนเตเนโกร ทรงเป็นพระราชนัดดาใน พระเจ้านิกอลาที่ 1 แห่งมอนเตเนโกร ผานทางสายพระมารดา และเป็นพระราชปนัดดาใน จักรพรรดินีโคลัสที่ 1 แห่งรัสเซีย ผ่านทางสายพระบิดา โดยช่วงก่อน สงครามโลกครั้งที่หนึ่ง พระองค์ทรงหมั้นหมายกับ เจ้าชายโอเลจ คอนสแตนนิโนวิชแห่งรัสเซีย ผู้เป็นพระราชปนัดดาใน จักรพรรดินิโคลัสที่ 1 แห่งรัสเซีย เช่นเดียวกับพระองค์ แต่แล้ว พระคู่หมั้น ก็ถูกลอบสังหารจนสิ้นพระชนม์ในสนามรบ ต่อมาพระองค์จึงได้เสกสมรสกับ เจ้าชายนิโคลัส ออโรวา เมื่อเดือนเมษายน ค.ศ. 1917 ณ แหลมไครเมีย ทั้งสองมีพระบุตรคือ 
เจ้าหญิงอิรินา นิโคลาเวฟนา ออโรวา
เจ้าชายซาเนีย นิโคเลฟนา ออโรวา

โดยทั้ง 2 เป็นพระราชวงศ์แห่งรัสเซียที่ได้รับผลกระทบจากการปฏิวัติรัสเซีย จนต้องเสด็จทางเรือด้วยความยากลำบาก ซึ่งพระธิดาของพระองค์ เป็นผู้โดยสารในเรือที่มีพระชันษาน้อยที่สุด โดยพระชนม์ชีพของครอบครัวพระองค์นั้น เริ่มต้นที่ ประเทศฝรั่งเศส และเป็นบั้นปลายพระชนม์ชีพของพระองค์ พระองค์สิ้นพระชนม์ลงเมื่อวันที่ 21 เมษายน ค.ศ. 1988 พระชันษาได้ 90 ปี
# เจ้าหญิงโซเฟีย เปตรอฟนาแห่งรัสเซีย
เจ้าหญิงโซเฟีย เปตรอฟนาแห่งรัสเซีย  ประสูติเมื่อวันที่ 3 มีนาคม ค.ศ. 1898 ณ จักรวรรดิรัสเซีย เป็นพระธิดาพระองค์สุดท้อง แกรนด์ดยุกปีเตอร์ นิไคโลวิชแห่งรัสเซีย และ เจ้าหญิงมิลิตซาแห่งมอนเตเนโกร ทรงเป็นพระราชนัดดาใน พระเจ้านิกอลาที่ 1 แห่งมอนเตเนโกร ผ่านทางสายพระมารดา และเป็นพระราชปนัดดาใน จักรพรรดินีโคลัสที่ 1 แห่งรัสเซีย ผ่านทางสายพระบิดา และเป็นพระขนิษฐาฝาแฝดใน เจ้าหญิงนาเด็จดา เปตรอฟนาแห่งรัสเซีย โดยพระองค์สิ้นพระชนม์หลังจากประสูติได้ไม่นาน โดยพระศพของพระองค์ถูกฝังในเคียฟ ประเทศยูเครน
# อาลี ข่าน ซัมซูดิน
อาลี ข่าน ซัมซูดิน (3 มกราคม ค.ศ. 1958 – 1 ธันวาคม ค.ศ. 2006 ที่กัวลาลัมเปอร์) รู้จักกันในประเทศมาเลเซียว่า "ราชางู" เขาได้รับตำแหน่งนี้หลังอยู่ร่วมกับงูเห่า 400 ตัว เป็นเวลา 12 ชั่วโมงต่อวัน เป็นเวลา 40 วัน ในห้องเล็กในช่วงต้นคริสต์ทศวรรษ 1990 เขายังได้ตำแหน่ง "ราชาแมงป่อง" หลังประสบความสำเร็จจากการอยู่ในตู้กระจกกับแมงป่อง 6,000 ตัว เป็นเวลา 21 วัน จึงได้รับการบันทึกในบันทึกสถิติโลกกินเนสส์ประจำ ค.ศ. 1998

เขาเคยให้การอุปถัมภ์แก่นูร์ มาเลนา ฮัซซัน (Nur Malena Hassan) ผู้ทำการแสดงผาดโผนทำลายสถิติของเธอสำเร็จแล้วสองครั้ง และตอนนี้รู้จักกันในฉายา "ราชินีแมงป่อง"

เสียชีวิต
อาลี ข่าน เสียชีวิตในวันที่ 1 ธันวาคม ค.ศ. 2006 หลังถูกงูจงอางกัด คงเหลือเพียงภรรยาสองคนและลูกห้าคน
# บูร์โซล
บูร์โซล  เป็นนิคมชนบทแห่งหนึ่งในเมืองสลาฟโกรอด ดินแดนอัลไต ประเทศรัสเซีย ใน ค.ศ. 2013 นิคมนี้มีประชากร 654 คนЧисленность населения по муниципальным образованиям на 1 января 2011, 2012, 2013 гг. (в том числе по населённым пунктам) по данным текущего учёта
# เฉวียนกั๋วชานเหออีเพี่ยนหง
เฉวียนกั๋วชานเหออีเพี่ยนหง  หรือชื่อแปล ทั้งประเทศเป็นสีแดง  เป็นดวงตราไปรษณียากรจีนที่ปล่อยออกมาเมื่อ 24 พฤศจิกายน 1968 ที่มีปัญหาในการออกแบบ ดวงตราไปรษณียากรนี้ประกอบด้วยภาพของแผนที่ประเทศจีนพร้อมด้วยตัวหนังสือภาษาจีนที่แปลว่า "ทั้งประเทศเป็นสีแดง" และมีภาพแรงงาน ชาวนา และทหาร ยืนชูสมุดปกแดงอยู่ใต้แผนที่ แต่ในแผนที่มีส่วนของเกาะไต้หวันที่ไม่ได้ระบายเป็นสีแดง มูลค่าหน้าดวงตราไปรษณียากรอยู่ที่ 8 เฟิน

เหตุผลที่ไต้หวันไม่ได้ถูกระบายเป็นสีแดงในดวงตราไปรษณียากร เนื่องจากในขณะที่ตีพิมพ์นั้น ไต้หวันอยู่ภายใต้การปกครองของสาธารณรัฐจีน ไม่ใช่สาธารณรัฐประชาชนจีน (ในปัจจุบันก็ยังคงเป็นเช่นนี้อยู่) โดยทางการจีนให้เหตุผลในการยึดคืนดวงตราไปรษณียากรทั้งหมดว่า ในแผนที่นี้ไม่มีหมู่เกาะสแปรตลีกับหมู่เกาะแพราเซล รวมถึงพรมแดนที่ติดกับประเทศมองโกเลีย ภูฏาน และพม่า วาดออกมาไม่ถูกต้องFar East Collector's Guide, a supplement to Gibbons Stamp Monthly, November, 2011, p. 3. ในขณะที่ดวงตราไปรษณียากรกระจายออกไปได้ไม่ถึงครึ่งวัน บรรณาธิการของไซโนแมปส์เพรสก็เห็นปัญหาตรงแผนที่ของไต้หวัน และได้รายงานต่อกระทรวงอุตสาหกรรมและเทคโนโลยีสารสนเทศ มีผลให้ที่ทำการไปรษณีย์ทั่วประเทศถูกสั่งให้หยุดจำหน่ายและต้องส่งคืนดวงตราไปรษณียากรทั้งหมด โดยมีจำนวนน้อยเท่านั้นที่อยู่ในมือของนักสะสม ผู้ออกแบบ วั่น เหวย์เชิง ได้ให้สัมภาษณ์กับ AFP ว่า "ผมกังวลอยู่นานเลยว่าผมจะติดคุกหรือเปล่า"

ปัจจุบันดวงตราไปรษณียากรนี้จัดว่าหายาก โดยมีชิ้นหนึ่งที่ขายไปในปี 2009 ด้วยมูลค่า 3.68 ล้านดอลลาร์ฮ่องกง (475,000 ดอลลาร์สหรัฐ)
# ฟุตบอลทีมชาติเกาหลี
ฟุตบอลทีมชาติเกาหลี อาจหมายถึง
 ฟุตบอลทีมชาติเกาหลีใต้
 ฟุตบอลหญิงทีมชาติเกาหลีใต้
 ฟุตบอลทีมชาติเกาหลีเหนือ
 ฟุตบอลหญิงทีมชาติเกาหลีเหนือ
 ฟุตบอลทีมรวมเกาหลี
 อเมริกันฟุตบอลทีมชาติเกาหลีใต้
# ยูตะ วากิโมโตะ
ยูตะ วากิโมโตะ  เป็นนักกีฬาจักรยานลู่และจักรยานถนนชาวญี่ปุ่น 

ในปี ค.ศ. 2014 ยูตะ วากิโมโตะได้เข้าร่วมแข่งขันจักรยานชิงแชมป์เอเชีย 2014 ที่ อัสตานา ประเทศคาซัคสถาน เขาได้รับรางวัลเหรียญทองจากการแข่งขันประเภทเครินและเหรียญเงินในประเภทไทม์ไทรอัล 1 กม. และในการแข่งขันเอเชียนเกมส์ 2014 วากิโมโตะจบอันดับที่ 4 ในประเภทเคริน

นอกจากนี้ในประเภทเครินนั้น วากิโมโตะยังได้คะแนนรวมเป็นอันดับสองในการแข่งขันจักรยานลู่เวิลด์คัพ 2015–16 ต่อมาในการแข่งขันจักรยานลู่ชิงแชมป์โลก 2018 ที่ ลอนดอน สหราชอาณาจักร เขาจบอันดับที่ 5 ในประเภทเคริน และในปีเดียวกันนั้นเขาได้เข้าแข่งขันโอลิมปิกฤดูร้อน 2016 ที่ รีโอเดจาเนโร ซึ่งเขาจบอันดับที่ 13

วากิโมโตะได้รับรางวัลเหรียญทองจากการแข่งขันจักรยานชิงแชมป์เอเชีย ปี 2017, 2019 และ 2020 ในการแข่งขันประเภทเคริน และเขาได้รับรางวัลเหรียญเงินในประเภทเครินจากการแข่งขันจักรยานลู่ชิงแชมป์โลก 2020 ที่ เบอร์ลิน, ประเทศเยอรมนี ในปี 2021 เขาได้ลงแข่งขันในกีฬาโอลิมปิกที่โตเกียว เขาจบอันดับที่ 7 ในการแข่งขันประเภทเคริน และอันดับที่ 9 ในประเภทสปรินต์

 เกียรติประวัติ 
2018
 15px เวิลด์คัพ ใน แซ็ง-เกียงแต็ง-อ็อง-อีฟว์ลีน - เคริน

2019
 15px ชิงแชมป์เอเชีย - เคริน

2019/20
 15px ชิงแชมป์เอเชีย - เคริน
 15px ชิงแชมป์เอเชีย - สปรินต์

2020
 15px ชิงแชมป์โลก - เคริน
# อับบาส อิบน์ ฟิรนาส
อะบูลกอซิม อับบาส อิบน์ ฟิรนาส อิบน์ วิรดาส อัตตากูรีนี (ประมาณ ค.ศ. 809/810 – 887) รู้จักกันในชื่อ อับบาส อิบน์ ฟิรนาส  หรือชื่อที่แปลงเป็นภาษาละตินว่า อาร์แม็น ฟีร์มัน  เป็นผู้รู้รอบด้านชาวอัลอันดะลุส"Ibn Firnas ('Abbâs)" by Ahmed Djebbar, Dictionnaire culturel des science, by Collective under the direction of Nicolas Witkowski, Du Regard Editions, 2003, .Lynn Townsend White, Jr. (Spring, 1961). "Eilmer of Malmesbury, an Eleventh Century Aviator: A Case Study of Technological Innovation, Its Context and Tradition", Technology and Culture 2 (2), p.  97-111 [100]:  มีรายงานว่าเขาได้ทดลองการบินรูปแบบใดรูปแบบหนึ่งHow Invention Begins: Echoes of Old Voices in the Rise of New Machines
By John H. LienhardLynn Townsend White, Jr. (Spring, 1961). "Eilmer of Malmesbury, an Eleventh Century Aviator: A Case Study of Technological Innovation, Its Context and Tradition", Technology and Culture 2 (2), p.  97-111 [100f.] 

ต้นกำเนิด
เขาเกิดที่รอนดาในจังหวัดตากูรุนนาจากพ่อแม่ชาวเบอร์เบอร์ และอาศัยอยู่ที่กอร์โดบา

 ผลงาน 
อับบาส อิบน์ ฟิรนาสได้คิดค้นวิธีการผลิตแก้วไร้สีแบบหนึ่ง ประดิษฐ์แผนที่ทรงกลมบนระนาบ (planisphere) ที่ทำจากแก้วหลายแบบ ทำเลนส์ที่ใช้แก้ไขสายตา ("reading stone") สร้างสิ่งที่สามารถจำลองการเคลื่อนที่ของดาวเคราะห์และดวงดาว และพัฒนาวิธีการตัดผลึกหินซึ่งทำให้สเปนไม่ต้องส่งควอตซ์ออกไปตัดที่อียิปต์ เขานำ ซินด์ฮินด์ เข้าสู่อัลอันดะลุส ซึ่งมีอิทธิพลสำคัญต่อดาราศาสตร์ในยุโรป เขายังเป็นคนออกแบบอัลมะกอตา (นาฬิกาน้ำ) ด้วยMarshall Cavendish Reference. Illustrated Dictionary of the Muslim World. Marshall Cavendish, 2010  p.106.
# แอร์แดคอน
แอร์แดคอน  เป็นเมืองและเมืองหลักในเทศมณฑลเซพีดอน จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 16,212 คนใน 3,534 ครัวเรือน

ประวัติ
เมืองนี้ถูกฝังในหิมะโดยมีผู้เสียชีวิตหลายคนในช่วงพายุหิมะในประเทศอิหร่าน ค.ศ. 1972
# อัลมินยา
อัลมินยา  เป็นเมืองหลักในเขตผู้ว่าการอัลมินยาในอียิปต์ตอนบน ตั้งอยู่บนฝั่งตะวันตกของแม่น้ำไนล์ ห่างจากไคโรไปทางทิศใต้ประมาณ 245 กิโลเมตร (152 ไมล์) ชื่อเมืองมาจากชื่อในภาษาอียิปต์โบราณว่า เม็นอัตคูฟู (Men'at Khufu) แปลว่า เมืองพยาบาลแห่งคูฟู โดยเชื่อมโยงกับฟาโรห์คูฟูหรือคีออปส์ ผู้สร้างพีระมิดใหญ่ที่กีซา

ศัพทมูลวิทยา

ชื่อ อัลมินยา อาจมาจากชื่อเมืองในภาษาคอปติกว่า Tmoone และในภาษาถิ่นโบฮาริกว่า Thmonē แปลว่า "ที่อยู่อาศัย" เพื่อสื่อถึงอารามเก่าแห่งหนึ่งในบริเวณนี้ ส่วนคนท้องถิ่นขนานนามเมืองนี้ว่าเป็น "เจ้าสาวแห่งอียิปต์ตอนบน" เพื่อสื่อถึงทำเลที่ตั้งทางยุทธศาสตร์ของเมืองในอียิปต์ตอนกลาง ในฐานะจุดเชื่อมโยงสำคัญระหว่างตอนเหนือกับตอนใต้ของอียิปต์ อัลมินยาเป็นหนึ่งในเมืองที่มีชาวคริสต์นิกายคอปติกมากที่สุดของประเทศ (ประมาณครึ่งหนึ่งของประชากร)Al-Ahram, Issue No.43948, 4 April 2007

ภูมิอากาศ
การแบ่งเขตภูมิอากาศแบบเคิพเพินจัดให้ภูมิอากาศของเมืองอยู่ในภูมิอากาศแบบทะเลทรายเขตร้อน (BWh) ในช่วงฤดูร้าน อุณหภูมิอาจสูงขึ้นถึง  ส่วนฤดูหนาวอุณหภูมิอาจลดลงต่ำกว่า  ในเวลากลางคืน ปริมาณฝนรายปีเฉลี่ยที่อัลมินยาอยู่ที่ 

ข้อมูลอีกอันที่มีค่าเฉลี่ยต่างกัน
# พระมาลัย
พระมาลัย หรือ พระมาลิยเทวะ   เป็นพระภิกษุที่เชื่อว่าอาศัยอยู่ที่ประเทศศรีลังกาในศตวรรษที่ 2 ก่อนคริสตกาล และได้บรรลุนิพพาน

ตามคัมภีร์มหาวงศ์ พระมาลัยเป็นพระอรหันต์อภิญญาลาภี (Abigngnalabhi:) รูปสุดท้ายที่เป็นที่รู้จักในประเทศศรีลังกา และศาสนาพุทธในประเทศศรีลังกาเริ่มเสื่อมลงหลังสมัยนี้ ตำนานกล่าวว่า ท่านนำพระพุทธรูป 4 องค์จากอินเดียมาที่ศรีลังกา

ห้องทำสมาธิของท่านอาจพบได้ที่อารันกาเล (Arankale)The Arankale monastery
และที่อยู่อาศัยของท่านอยู่ที่คูหารามัย (Guharamaya)Guharamaya: a cave of stone age man

ดูเพิ่ม
 วิทยาลัยมาลิยเทวะ
 วิทยาลัยสตรีมาลิยเทวะ
 พระมาลัยคำหลวง
# แซ็งต์-กอลงบ์-เดอ-แปอีร์
แซ็งต์-กอลงบ์-เดอ-แปอีร์  เป็นอดีตเทศบาลในจังหวัดลอแซร์ในภาคใต้ของประเทศฝรั่งเศส ในวันที่ 1 มกราคม ค.ศ. 2017 เทศบาลนี้ถูกรวมเข้ากับแปอีร็องโนบรัก เทศบาลใหม่Arrêté préfectoral 15 September 2016  ใน ค.ศ. 2017 อดีตเทศบาลนี้มีประชากร 190 คน
# เฮียบี
เฮียบี  เป็นเขตเมืองและที่ตั้งของเทศบาลเฮียบีในเทศมณฑลอุปซอลา ประเทศสวีเดน ใน ค.ศ. 2010 ตัวเมืองมีประชากร 2,550 คน
# จังหวัดของประเทศเติร์กเมนิสถาน
ประเทศเติร์กเมนิสถานแบ่งออกเป็น 5 จังหวัด  และ 1 เมืองหลวง  ได้แก่ จังหวัดอาฮัล, บัลกัน, ดาโชกุซ, เลบัป และมารือ บวกเมืองหลวงอาชกาบัต แต่ละจังหวัดแบ่งออกเป็นอำเภอ ณ วันที่ 1 มกราคม ค.ศ. 2020 ประเทศเติร์กเมนิสถานประกอบด้วย 43 อำเภอ , 51 นคร  ซึ่งรวมถึง 11 นครที่มีสถานะอำเภอ , 62 เมือง , 504 สภาชนบท (หน่วยเทศบาลชนบท) และ 1,717 หมู่บ้าน (นิคมชนบท)

 เมืองหลวง 

เมืองหลวงของประเทศเติร์กเมนิสถานคืออาชกาบัต ซึ่งเป็นหน่วยการปกครองและหน่วยดินแดนที่มีหน่วยงานบริหารอย่างจังหวัด
ดูเพิ่ม Map of the Boroughs of Ashgabat

ณ วันที่ 5 มกราคม ค.ศ. 2018 อาชกาบัตแบ่งออกเป็น 4 เขต  แต่ละเขตปกครองโดยนายกเขตที่ประธานาธิบดีเป็นผู้แต่งตั้ง :

 เขตบักตึยาร์ลัก (เดิมคือเขตประธานาธิบดีนือยาซอว์และเขตเลนิน รวมเขตรูฮาบัตเดิม)
 เขตเบอร์การาร์ลึก (เดิมคือเขตอาซัตลึกและเขตโซเวตสกีย์)
 เขตบืซเมยิน (เดิมคือเขตอาบาดัน รวมเขตอาร์ชาบิลและเขตชันดึบิลเดิม)
 เขตเกอเป็ตดัก (เดิมคือเขตโปรเลตาร์สกีย์)

นี่เป็นการลดจำนวนเขตจากในอดีต โดยเขตอาร์ชาบิลและเขตชันดึบิลถูกยุบรวมกันในวันที่ 4 กุมภาพันธ์ ค.ศ. 2015 และมีเขตใหม่ชื่อว่าอาร์ชาบิล ซึ่งต่อมาถูกเปลี่ยนชื่อเป็นบืซเมยินในเดือนมกราคม ค.ศ. 2018 ในขณะนั้นเขตอาบาดันแห่งอาชกาบัตซึ่งจัดตั้งขึ้นใน ค.ศ. 2013 จากการผนวกเมืองอาบาดันเข้ากับหมู่บ้านรอบ ๆ ถึงทางใต้ของอาบาดัน ถูกยุบและโอนพื้นที่ไปรวมกับเขตบืซเมยินที่เปลี่ยนชื่อใหม่ เขตรูฮาบัตเดิมถูกยุบในเวลาเดียวกันและโดยโอนพื้นที่ไปรวมกับเขตบักตึยาร์ลึก

ในวันที่ 15 มิถุนายน ค.ศ. 2020 กูร์บันกูลือ เบร์ดือมูฮาเมดอว์ ประธานาธิบดีเติร์กเมนิสถาน ประกาศเจตนารมณ์ในการจัดตั้งเขตที่ห้าของอาชกาบัตซึ่งจะมีชื่อว่า เขตอัลตึน โดยมีศูนย์กลางอยู่บริเวณสถานตากอากาศใหม่ริมฝั่งอ่างเก็บน้ำกูร์ตลือซึ่งเปลี่ยนชื่อเป็น "ทะเลสาบทอง"  เมื่อไม่นานมานี้

 รายชื่อจังหวัด 
 เขตการปกครอง  ISO 3166-2  เมืองหลัก  พื้นที่Passport of Turkmenistan 1998, National Institute of Statistics and Forecasting of Turkmenistan, Ashgabat, 1998 .  ประชากร (2022) หมายเลขแผนที่ อาชกาบัต TM-S  อาชกาบัต 260 ตร.กม. (100 ตร.ไมล์)  1,030,063  ไม่มีในแผนที่frameless|50x50px จังหวัดอาฮัล TM-A  แอเนิว  97,260 ตร.กม. (37,550 ตร.ไมล์)  886,845  1frameless|50x50px จังหวัดบัลกัน TM-B  บัลกานาบัต  139,300 ตร.กม. (53,800 ตร.ไมล์)  529,895  2frameless|50x50px จังหวัดดาโชกุซ TM-D  ดาโชกุซ  73,400 ตร.กม. (28,300 ตร.ไมล์) 1,550,354  3frameless|50x50px จังหวัดเลบัป TM-L  ทืร์กเมนาบัต  93,700 ตร.กม. (36,200 ตร.ไมล์)  1,447,298  4frameless|50x50px จังหวัดมารือ TM-M  มารือ  87,200 ตร.กม. (33,700 ตร.ไมล์)  1,613,386  5frameless|50x50px
ตามมาตรา 80–81 แห่งรัฐธรรมนูญเติร์กเมนิสถาน ประธานาธิบดีเติร์กเมนิสถานเป็นผู้แต่งตั้งหัวหน้าจังหวัด ("ผู้นำ")

ดูเพิ่ม
อำเภอของประเทศเติร์กเมนิสถาน
ISO 3166-2:TM
# ไรส์ (เพลงของแกเบรียล)
"ไรส์" (อังกฤษ: Rise) คือเพลงของ แกเบรียล นักร้องหญิงชาวอังกฤษ  แต่งโดย แกเบรียล, ออลลี่ ดาโกส์ และ เฟอร์ดี้ อังเกอร์-ฮามิลตัน และโปรดิวซ์โดย จอนนี่ ดอลลาร์ เพื่อใช้บรรจุลงอัลบั้มชุดที่สามของเธอ ที่มีชื่อเดียวกัน ไรส์ (พ.ศ. 2542) เพลงนี้มีความน่าสนใจตรงที่ได้รับอนุญาตให้ใช้แซมเพิลเพลงดังอย่าง "น็อคกินออนเฮเวนส์ดอร์" (อังกฤษ:  Knockin' on Heaven's Door) (พ.ศ. 2516) ของ บ็อบ ดิลลัน ซึ่งเป็นเพลงประกอบภาพยนตร์ดราม่าตะวันตกของ แซม เพกคินพาห์ เรื่อง Pat Garrett and Billy the Kid (พ.ศ. 2516) ซึ่งดิลลันชอบเพลง "ไรส์" มาก เขาจึงอนุญาตให้ แกเบรียลใช้แซมเพิลเพลงได้ฟรี โดยเขาได้รับเครดิตเป็นผู้ร่วมแต่งเพลง แต่งคอร์ดและแซมเพิลเสียงร้องด้วย

เพลงนี้ถูกปล่อยออกมาเป็นซิงเกิลที่สองจากอัลบั้ม ซึ่งสามารถขึ้นอันดับ 1 บน ชาร์ตซิงเกิลของสหราชอาณาจักร เป็นเวลาสองสัปดาห์ในเดือนมกราคม พ.ศ. 2543 เพลงนี้จึงกลายเป็นเพลงที่สองของเธอที่ติดชาร์ตสูงสุด "ไรส์" ยังขึ้นสู่อันดับ 1 ในไอร์แลนด์และติดอันดับต้นๆในออสเตรีย, ไอซ์แลนด์, นอร์เวย์ และในนิวซีแลนด์ที่ขึ้นอันดับ 2 ในเดือนเมษายน และเดือนพฤษภาคม พ.ศ. 2543 และเป็นซิงเกิลขายดีอันดับ 3 ของนิวซีแลนด์ในปีนั้นด้วย

 มิวสิกวิดีโอ 
มิวสิกวิดีโอ เพลง "ไรส์" เป็นภาพของแกเบรียลในฐานะผู้เข้าชมการแข่งขันชกมวย วิดีโอนี้กำกับโดย เควิน กอดลี่ และถ่ายทำช่วงฤดูหนาวในปี พ.ศ. 2542

 รายชื่อเพลง 

 ชาร์ตและการรับรองยอดขาย 

ชาร์ตประจำสัปดาห์
 ชาร์ต (พ.ศ. 2542-2543) อันดับสูงสุดออสเตรเลีย (ARIA)76ออสเตรีย (Ö3 Austria Top 40)5เบลเยียม (Ultratop 50 Flanders)12เบลเยียม (Ultratop 50 Wallonia)38สาธารณรัฐเช็ก (IFPI)13ยุโรป (Eurochart Hot 100)8ฟินแลนด์ (Suomen virallinen lista)17ฝรั่งเศส (SNEP)35เยอรมนี (Official German Charts)16ไอซ์แลนด์ (Íslenski Listinn Topp 40)12ไอร์แลนด์ (IRMA)1เนเธอร์แลนด์ (Dutch Top 40)13เนเธอร์แลนด์ (Single Top 100)14นิวซีแลนด์ (RIANZ)2นอร์เวย์ (VG-lista)5สกอตแลนด์ (OCC)2สวีเดน (Sverigetopplistan)24สวิตเซอร์แลนด์ (Schweizer Hitparade)11ยูเคซิงเกิลส์ (OCC)1ยูเคอาร์แอนด์บี (OCC)1ยูเอสแดนซ์คลับซองส์ (บิลบอร์ด)13

ชาร์ตสิ้นปี
ชาร์ต (พ.ศ. 2543)อันดับที่เบลเยียม (Ultratop 50 Flanders)72ยุโรป (Eurochart Hot 100) 37เยอรมนี (Official German Charts)98เนเธอร์แลนด์ (Dutch Top 40)80เนเธอร์แลนด์ (Single Top 100)77นิวซีแลนด์ (RIANZ)3สวิตเซอร์แลนด์ (Schweizer Hitparade) 56ยูเคซิงเกิลส์ (OCC)13

การรับรอง
โซนระดับยอดขายหน่วย/ยอดขายนิวซีแลนด์ (RIANZ) ทองคำ 5,000*สหราชอาณาจักร (BPI) แพลทินัม 647,000*จำนวนยอดขายที่นับจากการรับรองเพียงอย่างเดียว
# ทรับซอน
ทรับซอน (,) หรือที่ในอดีตเรียกเป็นภาษาอังกฤษว่า เทรบิซอนด์   เป็นเมืองที่ตั้งอยู่บนชายฝั่งทะเลดำ ทางตะวันออกเฉียงเหนือของประเทศตุรกี และเป็นเมืองหลักของจังหวัดทรับซอน ตามประวัติศาสตร์ ทรับซอนตั้งอยู่บนเส้นทางสายไหม ซึ่งได้กลายเป็นแหล่งหลอมรวมของหลายศาสนา ภาษาและวัฒนธรรมที่มีอยู่มาช้านานหลายชั่วศตวรรษ และเป็นประตูการค้าที่นำไปสู่เปอร์เซีย ทางตะวันออกเฉียงใต้ และคอเคซัส ทางตะวันออกเฉียงเหนือTrabzon (tr)  พ่อค้าชาวเวนิส และชาวเจนัว ได้มาแวะชม และค้าขายในเมืองทรับซอน ในช่วงยุคกลาง รวมทั้งขายผ้าไหม ผ้าลินิน และผ้าขนสัตว์
สาธารณรัฐทั้งสองมีอาณานิคมเกี่ยวกับการค้าอยู่ภายในเมือง - เลออนคาสตรอน และ"ปราสาทเวนิส" ในอดีต มีบทบาทเกี่ยวกับทรับซอน ที่คล้ายคลึงกับที่ กาลาตา ที่มีบทบาทเกี่ยวกับคอนสแตนติโนเปิล (ในปัจจุบันนี้คืออิสตันบูล) ทรับซอนกลายเป็นรากฐานของหลากหลายรัฐ ภายใต้ประวัติศาสตร์อันยาวนาน และเคยเป็นเมืองหลวงของจักรวรรดิเทรบิซอนด์ ระหว่าง ค.ศ. 1204 ถึง ค.ศ. 1461 ในสมัยใหม่ช่วงตอนต้น ทรับซอนได้กลับมามีบทบาทอีกครั้งหนึ่ง เนื่องจากท่าเรือได้มีความสำคัญ จึงกลายเป็นศูนย์รวมการค้าไปยังเปอร์เซียและคอเคซัส

 ภูมิอากาศ
# กีฬายิมนาสติกในโอลิมปิกฤดูร้อน 2020 – ยิมนาสติกสากล รวมอุปกรณ์ บุคคลชาย
การแข่งขันกีฬายิมนาสติกในโอลิมปิกฤดูร้อน 2020 – ยิมนาสติกสากล รวมอุปกรณ์ บุคคลชาย เป็น 1 ใน 18 รายการแข่งขันยิมนาสติกที่โตเกียว ประเทศญี่ปุ่น จะจัดขึ้นระหว่างวันที่ 24-28 กรกฎาคม พ.ศ. 2564 ที่ศูนย์ยิมนาสติกอาริอาเกะ ครั้งนี้จัดการแข่งขันกีฬายิมนาสติกในโอลิมปิกเป็นครั้งที่ 24 ในโอลิมปิกฤดูร้อน

 การคัดเลือก 

 รายการ มาตรฐาน นักยิมนาสติก 2019 World Artistic Gymnastics ChampionshipsAthletes from NOCs with a qualified team are not eligible.(1 โควต้า ต่อ 1 ชาติ) รวมอุปกรณ์ 2019 World Artistic Gymnastics ChampionshipsAthletes from NOCs with a qualified team, or who have secured a place via the All-around are not eligible.(max. 3 quotas per NOC across all apparatus) ฟลอร์เอ็กเซอร์ไซส์   ม้าหู   ห่วง   ม้ากระโดด   บาร์คู่   บาร์เดี่ยว   FIG Artistic Gymnastics World Cup series2018–2020(1 quota per NOC across all apparatus)	 ฟลอร์เอ็กเซอร์ไซส์ 1 คน ม้าหู 1 คน ห่วง 1 คน ม้ากระโดด 1 คน บาร์คู่ 1 คน บาร์เดี่ยว 1 คน 2020 Individual All-Around World Cup series(1 โควต้า ต่อ 1 ชาติ) รวมอุปกรณ์ 2020 Continental Championships(1 quota per NOC; all-around qualification) แอฟริกา  เอเชีย  อเมริกา  ยุโรป  โอเชียเนีย  Reserved places เจ้าภาพ Host nation qualified above Tripartite invitation 2019 World Artistic Gymnastics Championships(Reallocation) รวมอุปกรณ์ รวม  50

 ปฏิทินการแข่งขัน 

เวลาทั้งหมดเป็นเวลามาตรฐานญี่ปุ่น (UTC+9).

วันที่เวลารอบ เสาร์, 24 กรกฎาคม 2021  10:0014:3019:30  รอบคัดเลือก พุธ, 28 กรกฎาคม 2021  19:15  ชิงชนะเลิศ